***ZMLUVA O DIELO***

*na základe dohody účastníkov o voľbe právneho predpisu uzatvorená v zmysle ustanovení § 536 a násl. Obchodného zákonníka  č.513/91 Zb. v platnom znení nasledovne :*

***I.***

***ZMLUVNÉ STRANY***

***1.1 Objednávateľ:            Obec Tekovské Nemce***

*So sídlom:* ***Tekovská č. 405, 966 54 Tekovské Nemce***

 *v zastúpení:*  ***Ing. Erika Valkovičová, starostka obce***

 *IČO: 00 321 044*

 *DIČ : 2021111488*

 *Bankové spojenie: Všeobecná úverová banka, a.s.*

 *Číslo účtu: SK08 0200 0000 0000 0252 4422*

 *Elektronická pošta:* *tnemce@stonline.sk*

 *Internetová adresa:* [*http://www.tekovskenemce.sk/*](http://www.tekovskenemce.sk/)

***1.2 Zhotovitel': SimKor s.r.o.***

 *So sídlom: Trate mládeže 9/A, 969 01 Banská Bystrica*

*Zastúpený: Ing. Milan Korgo-konateľ, Miloš Šimek-konateľ*

 *Zapísaný: OR OS Banská Bystrica, odd.Sro,vl.č.3980/S*

 *IČO: 36 014 354*

 *DIČ: 2020066180*

 *IČ pre DPH : SK2020066180*

 *Bankové spojenie: VUB banka*

 *IBAN: SK60 0200 0000 0018 1129 3059*

 *Elektronická pošta:* *simkor@simkor.sk*

 *Internetová adresa:* [*http://www.simkor.sk/*](http://www.simkor.sk/)

***I.***

***Predmet zmluvy.***

1. *Zhotoviteľ sa zaväzuje na základe tejto zmluvy Zhotoviť dielo* ***:***

***„Príprava územia pre výstavbu nájomných bytov v obci Tekovské Nemce“ v rozsahu :***

* *Odstránenie drevín*
* *Odstránenie múrikov a pozostatkov pôvodných drobných stavieb*
* *Skompostovanie bioodpadu*
* *celoplošné stiahnutie vrchnej časti pozemkov*
* *oddrenážovanie terénu a odvedenie do koryta potoka*

***Rozsah prác bude realizovaný na ploche 7 622 m2 v katastrálnom území Tekovské Nemce - na pozemkoch vyznačených v Prílohe č. 1 k tejto zmluve.***

***II.***

***Čas plnenia.***

1. *Zhotoviteľ sa zaväzuje vykonať dielo v dohodnutom čase :*
	* ***termín začatia prác : do 2 dní od prevzatia staveniska***
	* ***termín ukončenia vykonávania diela : do 30 pracovných dní od prevzatia staveniska***
2. *V prípade, že Objednávateľ na základe nedodržiavania termínov vykonania diela usúdi, že Zhotoviteľ nie je schopný dielo odovzdať v termíne a kvalite, má právo od zmluvy odstúpiť bez nárokov zhotoviteľa za odstúpenie od zmluvy a zabezpečiť dokončenie diela podľa svojho uváženia.*

***III.***

***Cena diela, platobné podmienky***

1. *Cena za dielo je v súlade s výsledkom verejnej obchodnej súťaže stanovená dohodou zmluvných strán podľa zákona č. 18/1996 Z. z. o cenách vo výške :*



1. *Zhotoviteľ je oprávnený vystaviť po ukončení prác faktúru, ktorej prílohou bude súpis vykonaných prác odsúhlasený zodpovedným pracovníkom Objednávateľa vrátane protokolu o odovzdaní a prevzatí diela bez vád a nedorobkov..*
2. *Splatnosť faktúry bude do* ***30 dní*** *od doručenia objednávateľovi.*
3. *Zmluvné strany sa dohodli, že prípadné naviac práce, ktoré nie sú zahrnuté v cene diela, bude môcť Zhotoviteľ uplatniť u Objednávateľa len po ich prerokovaní a schválení Objednávateľom.*
4. *Na všetkých platobných dokladoch vystavovaných Zhotoviteľom je Zhotoviteľ povinný uviesť okrem označenia Objednávateľa všetky náležitosti v súlade s ustanoveniami § 71 ods. 2 zák. č. 222/2004 Z. z. o DPH a doručiť ich na adresu Objednávateľa uvedenú v záhlaví tejto zmluvy.*

***IV.***

***Spôsob zhotovenia predmetu zmluvy.***

1. *Zhotoviteľ sa zaväzuje vykonať dielo vo vlastnom mene a na vlastnú zodpovednosť.*
2. *Objednávateľ počas realizácie prác má právo kontrolovať rozsah vykonávaných prác.*
3. *Osoby oprávnené konať za zmluvné strany, poverené vedením stavby, kontrolou vykonaných prác, vedením stavebného denníka, vykonaním OBP a PO vlastných zamestnancov a zamestnancov subdodávateľov, odovzdaním a prevzatím diela :*

 *za objednávateľa : Ing. Erika Valkovičová*

 *za zhotoviteľa :    Štefan Škarba*

1. *Zhotoviteľ v plnej miere zodpovedá za riadenie stavby a poriadok na stavenisku, ako aj za bezpečnosť a ochranu zdravia všetkých osôb, ktoré sa s jeho vedomím a oprávnene zdržiavajú v priestore staveniska a zabezpečenie ich vybavenia ochrannými pracovnými pomôckami. Ďalej zhotoviteľ sa zaväzuje dodržiavať hygienické predpisy a zabezpečiť stavbu z hľadiska bezpečnosti práce, požiarnej ochrany a životného prostredia. Tieto povinnosti zhotoviteľ nemá v prípade, pokiaľ z dôvodov na strane objednávateľa dôjde k prerušeniu vykonávania diela.*
2. *Všetky odborné práce musia vykonávať zamestnanci zhotoviteľa alebo jeho subdodávateľov, ktorí majú príslušnú kvalifikáciu.*
3. *Zhotoviteľ je povinný pri realizácii diela dodržiavať všetky STN a bezpečnostné predpisy, všetky zákony a ich vykonávacie vyhlášky. Zhotoviteľ sa zaväzuje v záujme dosiahnutia požadovanej kvality diela použiť na jeho zhotovenie len stavebné výrobky spĺňajúce podmienky zák. č. 90/1998 Z. z. o stavebných výrobkoch v znení neskorších predpisov resp. vyhl. č. 246/1995 Z. z. o certifikácii výrobkov v znení neskorších predpisov. Príslušné doklady k týmto výrobkom predloží zhotoviteľ objednávateľovi ku kontrole pred ich zabudovaním, súhrnne pri odovzdaní a prevzatí diela.*
4. *Zodpovednosť za prípadnú škodu, ktorá vznikne na diele činnosťou zhotoviteľa alebo vyššou mocou v priebehu realizácie znáša zhotoviteľ. Objednávateľ škody na diele znáša v prípade, pokiaľ došlo z dôvodov na jeho strane k prerušeniu vykonávania diela.*
5. *Zhotoviteľ splní svoju povinnosť vykonať dielo, ktoré je predmetom tejto zmluvy, riadnou realizáciou prác. Zhotoviteľ odovzdá dielo objednávateľovi a objednávateľ je povinný riadne ukončené dielo bez vád a nedorobkov prevziať. Objednávateľ môže prevziať i dielo, ktoré má drobné vady a nedorobky, nebrániace jeho riadnemu užívaniu.*
6. *Zmluvné strany pri odovzdaní a prevzatí spíšu zápisnicu o odovzdaní a prevzatí, ktorá bude podpísaná oboma zmluvnými stranami. V zápisnici musí objednávateľ výslovne prehlásiť, či dielo preberá alebo nie a pokiaľ nie, z akých dôvodov.*
7. *Dielo bude zhotoviteľom odovzdané a objednávateľom prevzaté aj v prípade, že v zápise o odovzdaní a prevzatí budú uvedené vady a nedorobky, ktoré samy osebe ani v spojení s inými nebránia plynulej a bezpečnej prevádzke (užívaniu). Tieto zjavné vady a nedorobky musia byť uvedené v zápise o odovzdaní a prevzatí diela so stanovením termínu ich odstránenia.*

***V.***

***Spolupôsobenie objednávateľa a zhotoviteľa.***

1. *Objednávateľ odovzdá stavenisko zhotoviteľovi zápisnične, priestorovo vymedzené.*
2. *Zhotoviteľ zodpovedá za stavenisko a všetky stavebné konštrukcie  a rozvody inžinierskych sietí prevzaté od objednávateľa pri preberaní staveniska  po celú dobu realizácie stavby, až do jej zápisničného odovzdania.*
3. *Lokalitu na odvoz a uskladnenie vybúranej sute a zeminy zabezpečuje objednávateľ, pričom zhotoviteľ sa zaväzuje stavebnú suť na takúto skládku ukladať a materiály  vhodné na recykláciu odovzdať do zberných surovín.*
4. *Stavebný denník bude vedený podľa § 46 d/ Stavebného zákona č. 237/2000 Z. z. v platnom znení.*

***VI.***

***Záručná doba.***

1. *Zhotoviteľ zodpovedá za vady vzniknuté na diele ním zrealizovanom, ktoré má dielo v čase jeho odovzdania, ako aj za vady, ktoré sa vyskytnú po prevzatí diela v rozsahu § 560 – 562 Obchodného zákonníka a ktoré vznikli z dôvodu porušenia povinností zhotoviteľa.*
2. *Zhotoviteľ sa zaväzuje prípadné vady ním zrealizovaného diela bezplatne odstrániť bez zbytočného odkladu po uplatnení oprávnenej reklamácie objednávateľom resp. budúcim užívateľom diela v dohodnutých lehotách.*
3. *V prípade vzniku škody  budú zmluvné strany postupovať pri je náhrade v súlade s ustanoveniami § 373 – 386 Obchodného zákonníka.*

***VII.***

***Záverečné ustanovenia***

1. *Túto zmluvu je možné zmeniť alebo zrušiť len písomnými dodatkami k nej, podpísanými oprávnenými zástupcami zmluvných strán. To sa týka predovšetkým prípadov obmedzenia rozsahu diela alebo jeho rozšírenia nad rámec tejto zmluvy. V oboch prípadoch je predchádzajúca zmena zmluvy nevyhnutnou podmienkou, bez splnenia ktorej nie je možné požadovať zmenu ceny.*
2. *V prípade, že obstarávateľ nebude mať zdroje na plynulé financovanie stavby, upraví sa dodatkom k zmluve začiatok stavby a ukončenie stavby.*
3. *Táto zmluva je dôverná. Jej účastníci sa zaväzujú nezverejňovať ani iným spôsobom nesprístupniť skutočnosti, ktoré sa pri jej uzatváraní alebo plnení dozvedia o druhej zmluvnej strane a to minimálne po čas 5 rokov odo dňa ukončenia diela.*
4. *Táto zmluva je vyhotovená v 4 vyhotoveniach, z ktorých objednávateľ dostane 2 vyhotovenia a zhotoviteľ 2 vyhotovenia.*
5. *Pokiaľ nebolo v zmluve dohodnuté niečo iné, riadia sa právne vzťahy a pomery zo zmluvy vyplývajúce a vznikajúce obchodným zákonníkom.*
6. *Zmluva nadobúda platnosť dňom jej podpísania oboma zmluvnými stranami a účinnosť dňom nasledujúcim po dni jej zverejnenia na webovom sídle objednávateľa.*
7. *V tejto zmluve nie sú vykonávané žiadne opravy či už prepisovaním alebo škrtaním.*

*V Tekovských Nemciach, dňa : V Banskej Štiavnici, dňa :*

*..............................................................            ........................................................*

 *Ing. Erika Valkovičová – starostka obce               Ing. Milan Korgo - konateľ*